cyanic-selkie/wikianc huggingface dataset:
The X-Files
Τα επεισόδια διακρίνονται σε "μυθολογικά" που εξελίσσουν την κεντρική ιστορία και σε επεισόδια τύπου "τέρας της εβδομάδας", με τα τελευταία να είναι αυτοτελή με παραφυσική ή υπερφυσική θεματολογία και το ύφος τους να ποικίλει από μυστήριο και θρίλερ μέχρι σουρεαλιστική μαύρη κωμωδία. Τα μυθολογικά επεισόδια αποτελούν μία λογική ενότητα, μία ιστορία που ξεδιπλώνεται σταδιακά και επίπονα στη διάρκεια της σειράς και αποκαλύπτει το χρονικό μίας προσχεδιασμένης, επικείμενης εξωγήινης εισβολής στη Γη και μίας κυβερνητικής συνωμοσίας για τη συγκάλυψη της. Αυτή η "μυθολογία" αναπτύσσεται περίπου στο ένα τρίτο του συνόλου των επεισοδίων και επικεντρώνεται σε νέες επιστημονικές ανακαλύψεις, μυστικές τεχνολογίες (συνήθως από το χώρο της γενετικής μηχανικής), κυβερνητικές συνωμοσίες και εξωγήινους που δρουν κρυφά στη Γη.
Σύμφωνα με το αμερικανικό τηλεοπτικό περιοδικό TV Guide, τα X-Files τοποθετήθηκαν στη θέση 37 των 100 καλύτερων τηλεοπτικών σειρών όλων των εποχών και ψηφίστηκε η δεύτερη πιο καλτ σειρά παγκοσμίως μετά το Star Trek Η σειρά έχει προβληθεί τηλεοπτικά σε περισσότερες από 90 χώρες, έχει βραβευτεί με 5 Χρυσές Σφαίρες, 16 Emmy και 2 Screen Actors Guild Awards ενώ συνολικά υπήρξε υποψήφια 102 φορές για διάφορα βραβεία. Τα σλόγκαν της σειράς ("The Truth Is Out There", "Trust No One", "I Want To Believe" κλπ.) έγιναν κομμάτι της ποπ κουλτούρας, ενώ η σειρά θεωρείται ορόσημο της δεκαετίας του 1990.
Πορεία της σειράς
1993 - 2000: Πρώτες 7 σεζόν και πρώτη μεταφορά στον κινηματογράφο
Ήρωες της σειράς είναι ο Ειδικός Πράκτορας του FBI Φοξ Μόλντερ (Fox Mulder) ερμηνευμένος από τον Ντέιβιντ Ντουκόβνι, απόφοιτος της Οξφόρδης, παθιασμένος με το παραφυσικό και ο οποίος πιστεύει σε θεωρίες συνωμοσίας, και η πιο ορθολογική συνάδελφος του Ντέινα Σκάλι (Dana Scully) ερμηνευμένη από την Τζίλιαν Άντερσον, με στιβαρή επιστημονική κατάρτιση και σκεπτικισμό ως προς τα παραφυσικά φαινόμενα. Το 1993 ανατέθηκε στην τελευταία να επιβλέψει την έρευνα από τον Πράκτορα Μόλντερ ορισμένων ανεξιχνίαστων υποθέσεων του Γραφείου, των Φακέλων-X (X-Files), και να παράσχει το απαιτούμενο επιστημονικό υπόβαθρο στη μελέτη τους. Κάθε επεισόδιο της σειράς αφορά την έρευνα ενός Φακέλου-Χ από τους δύο Πράκτορες και τις, συχνά αντικρουόμενες, απόψεις του καθενός επάνω στην εκάστοτε υπόθεση. Η Σκάλι προκρίνει σχεδόν πάντα επιστημονικά βάσιμες εξηγήσεις ενώ ο Μόλντερ, παθιασμένος και λειτουργώντας συχνά με λογικά άλματα, δε διστάζει να καταφύγει εύκολα σε αλλόκοτες θεωρίες. Αυτή η συμπεριφορά του εν μέρει εξηγείται από την ακράδαντη πεποίθηση του ότι η μικρή του αδελφή απήχθη από εξωγήινους μπροστά στα μάτια του όταν ο ίδιος ήταν ακόμα παιδί. Η θεματολογία των υποθέσεων αυτών κυμαίνεται από ιστορίες με βρικόλακες και φαντάσματα ως αποτυχημένα πειράματα και τέρατα της φύσης. Ο πρώτος κύκλος αποτελείται από αυτοτελή επεισόδια, από τον δεύτερο κύκλο και μετά όμως καθώς η βασική μυθολογία αρχίζει να ξετυλίγεται τα μυθολογικά επεισόδια συχνά εκτυλίσσονται σε αγωνιώδεις συνέχειες δύο ή και τριών επεισοδίων. Εκτός των δύο πρωταγωνιστών, οι υπόλοιποι μόνιμοι χαρακτήρες της σειράς εμφανίζονται κατά κύριο λόγο στα μυθολογικά επεισόδια, αφού αποτελούν με τον ένα ή τον άλλον τρόπο πιόνια σε μία επική ιστορία πλεκτανολογίας και εξωγήινης εισβολής που ξετυλίγεται καθώς εξελίσσεται η σειρά, με απώτερο στόχο την αποίκιση της Γης από μία εξελιγμένη εξωγήινη φυλή, με τη συνεργασία ισχυρών ανθρώπων συνωμοτών με αντάλλαγμα την επιβίωση τους μετά τον αποικισμό. Η τηλεθέαση της σειράς φτάνει στα υψηλότερα επίπεδα κατά την 4η και την 5η σεζόν με τον μέσο όρο τηλεθέασης να φτάνει τους 19,2 και 19,8 εκατομμύρια τηλεθεατές αντίστοιχα.
Ως αποτέλεσμα της παγκόσμιας επιτυχίας της σειράς το καλοκαίρι του 1998 βγήκε στους κινηματογράφους η ταινία The X-Files: Fight the Future, ένα κινηματογραφικών προδιαγραφών αποκαλυπτικό μυθολογικό επεισόδιο που μεσολαβεί μεταξύ του πέμπτου και του έκτου κύκλου. Με προϋπολογισμό 60 εκατομμυρίων δολαρίων η ταινία έφερε στα ταμεία 189,2 εκατομμύρια, φθάνοντας στο no1 του box office σε Αμερική, Αγγλία και πολλές άλλες χώρες μεταξύ των οποίων και η Ελλάδα. Την ίδια εποχή κυκλοφόρησε και το βιντεοπαιχνίδι περιπέτειας The X-Files Game, με βιντεοσκοπημένους ηθοποιούς, στο οποίο συμμετείχαν και ο Ντέιβιντ Ντουκόβνι και η Τζίλιαν Άντερσον. Ο έκτος κύκλος το φθινόπωρο του 1998 συνεχίζει τη μυθολογία από εκεί που την άφησε η ταινία, ενώ στα μέσα του κύκλου και στα επεισόδια «Two Fathers» και «One Son», αποκαλύπτονται σημαντικές πτυχές του Αποικισμού και των κινήτρων των χαρακτήρων, ενώ ταυτόχρονα ένα απρόσμενο συμβάν θέτει τέρμα σε μεγάλο μέρος της μυθολογίας που είχε αναπτυχθεί ως εκείνη τη στιγμή. Στα μέσα του έβδομου κύκλου και στα επεισόδια «Sein und Zeit» και «Closure», ο Μόλντερ μαθαίνει την οριστική αλήθεια για την τύχη της εξαφανισμένης αδερφής του, που μέχρι τότε αποτελούσε βασική υποπλοκή της σειράς και κινητήριος δύναμη για τον χαρακτήρα του Μόλντερ.
Τον Μάιο του 2000 ηθοποιοί, σεναριογράφοι και παραγωγοί πιστεύουν πως είχε έρθει πια η στιγμή να κλείσουν την πορεία της σειράς στην τηλεόραση και να επανέλθουν μελλοντικά με περισσότερες συνέχειες στον κινηματογράφο. Το δίκτυο Fox όμως αρνήθηκε να δώσει εντολή για οριστικό φινάλε. Ο Ντουκόβνι εξέφρασε την πρόθεσή του να αποχωρήσει από μόνιμος πρωταγωνιστής της σειράς ενώ παρασκηνιακά εξελίχθηκε μια δικαστική διαμάχη του ίδιου με τη Fox για θέματα δικαιωμάτων. Αποτέλεσμα ήταν το τελευταίο επεισόδιο του 7ου κύκλου με τίτλο «Requiem», το οποίο διαδραματίζεται στην ίδια τοποθεσία με τον πιλότο, να γραφτεί με τέτοιο τρόπο από τον Κρις Κάρτερ ώστε να λειτουργεί ταυτόχρονα ως φινάλε της σειράς, ως άνω τελεία για συνέχιση του franchise στον κινηματογράφο αλλά και ως αγωνιώδες φινάλε για συνέχιση την επόμενη σεζόν.
2000 - 2002: Οι δύο τελευταίες σεζόν και η δεύτερη μεταφορά στον κινηματογράφο το 2008
Τα X-Files πήραν τελικά παράταση για άλλα δύο χρόνια και στον όγδοο κύκλο, όπου ο Μόλντερ έχει πλέον εξαφανιστεί μυστηριωδώς, τη θέση του στα X-Files πήρε ο Πράκτορας Τζον Ντόγκετ (John Doggett), ρεαλιστής, απορριπτικός ως προς το παραφυσικό και πρώην αστυνομικός ενώ η Σκάλι, προσπαθώντας να υπερασπιστεί τη δουλειά του Μόλντερ όσο αυτός λείπει, υιοθέτησε το ρόλο του πιστού στους εξωγήινους και στα παραφυσικά φαινόμενα. Τον ρόλο του Ντόγκετ ανέλαβε ο Ρόμπερτ Πατρικ, με τους σεναριογράφους να προσπαθούν να χτίσουν ένα κεντρικό χαρακτήρα που να μην σχετίζεται με τον Μόλντερ. Παράλληλα, έγινε εμφανές ότι η σχέση της Σκάλι με τον Μόλντερ είναι κάτι παραπάνω από φιλική, μία εξέλιξη που πολλοί οπαδοί της σειράς περίμεναν ήδη από τους πρώτους κύκλους και που οι δημιουργοί προετοίμαζαν σεναριακά από την εποχή της ταινίας.
Τελικά, ο Ντουκόβνι επέστρεψε στα τελευταία επεισόδια του όγδοου κύκλου ενώ ο χαρακτήρας της Άντερσον, έγκυος κατά τη διάρκεια της χρονιάς με την ανεξήγητη εγκυμοσύνη της να αποτελεί μυστήριο, γεννά τελικά το γιο της Ουίλιαμ στο φινάλε και αποκαλύπτεται ότι πατέρας είναι ο Μόλντερ. Στον επόμενο κύκλο κι ενώ οι θεαματικότητες στις ΗΠΑ βρίσκονται σε πτώση, ο Ντουκόβνι δεν εμφανίζεται (με οικειοθελή εξαφάνιση του Μόλντερ) ενώ η Άντερσον έχει περιορισμένο ρόλο (με τη Σκάλι να υποτίθεται πως έχει αποσυρθεί για να μεγαλώσει μόνη το γιο της). Το ρόλο τους στα X-Files έχουν αναλάβει ο Τζον Ντόγκετ και η παλιά φίλη του τελευταίου, Ειδική Πράκτορας Μόνικα Ρέιας (Monica Reyes), ειδικευμένη σε εγκλήματα που σχετίζονται με τον αποκρυφισμό και η οποία δε διστάζει να πιστέψει σε παραφυσικά φαινόμενα. Το δίδυμο Ντόγκετ/Ρέιας δεν κατάφερε να αντικαταστήσει στη συνείδηση του κοινού τους Μόλντερ/Σκάλι, ενώ η μυθολογία φαινόταν να έχει χάσει πλέον τη συνοχή και το ενδιαφέρον της -προσανατολισμένη αποκλειστικά στην ιδιαίτερη σημασία που μοιάζει να έχει ο Ουίλιαμ για το νέο σχέδιο αποικισμού που επεξεργάστηκαν οι εξωγήινοι μετά τον έκτο κύκλο. Η σειρά τελειώνει με το διπλό επεισόδιο «The Truth», φινάλε του ένατου κύκλου, όπου επιστρέφει ο Ντουκόβνι και οι περισσότεροι από τους βασικούς χαρακτήρες της μυθολογίας.
Το καλοκαίρι του 2008 κυκλοφόρησε στις αίθουσες η δεύτερη κινηματογραφική ταινία βασισμένη στη σειρά, με τίτλο The X-Files: I Want To Believe. Αυτό το αστυνομικό μεταφυσικό θρίλερ είναι αυτοτελής έρευνα, ανεξάρτητη από τη μυθολογία της σειράς και περισσότερο επικεντρωμένη στη σχέση των Μόλντερ και Σκάλι. Η ταινία άφησε μέτριες εντυπώσεις σε κοινό και κριτικούς. Με προϋπολογισμό 30 εκατομμύρια δολάρια έφερε στα ταμεία 68,4 εκατομμύρια φθάνοντας ως το no4 του Box office σε Αμερική και Αγγλία αλλά ως το no1 του Box office στη Ρωσία, χώρα στην οποία η σειρά έχει μεγάλη βάση οπαδών. Οι επιδόσεις της και στα ταμεία ήταν μέτριες συγκρινόμενες με την πρώτη ταινία όμως έφεραν και πάλι έσοδα στη Fox αφήνοντας ανοιχτό το ενδεχόμενο μιας τρίτης ταινίας στο μέλλον.
2016 - 2018: Revival και επιστροφή στην τηλεόραση μικρογραφία|Το βασικό cast της σειράς σε Comic Con για το promo του revival το 2016 Τελικά το franchise επέστρεψε στην τηλεόραση ως μέρος του κύματος αναβιώσεων τηλεοπτικών σειρών και κινηματογραφικών franchises των δεκαετιών του 1980 και 1990 που ξέσπασε στην ποπ κουλτούρα κυρίως από το 2015 και έπειτα. Δύο νέοι mini κύκλοι προβλήθηκαν από το Fox τον Ιανουάριο και Φεβρουάριο του 2016 και από τον Ιανουάριο ως τον Μάρτιο του 2018 με 6 και 10 νέα επεισόδια ο καθένας, αντίστοιχα. Στον 10ο κύκλο ο Μόλντερ και η Σκάλι έχουν απομακρυνθεί. Η Σκάλι συνεχίζει να εργάζεται ως γιατρός και να βοηθάει παιδιά με σπάνιες ασθένειες και ο Μόλντερ παραμένει αποξενωμένος από τον κόσμο σε ένα εξοχικό σπιτάκι, δηλαδή όπως παρουσιάστηκαν στη δεύτερη κινηματογραφική ταινία. Ένας συντηρητικός διαδικτυακός συνωμοσιολόγος με μεγάλο κοινό, ο Ταντ Ο'Μάλεϊ (Tad O'Malley) τους φέρνει και πάλι κοντά μέσω του πρώην υποδιευθυντή τους στο FBI, Γουόλτερ Σκίνερ, ισχυριζόμενος ότι έχει στοιχεία ότι η μεγάλη συνωμοσία που κάποτε προσπαθούσαν να ξεσκεπάσουν και περιελάμβανε τη συγκάλυψη των επαφών μας με εξωγήινους συνεχίζεται στο σήμερα. Ο Σκίνερ τελικά καταφέρνει να ανοίξει ξανά τα X-Files, οι Μόλντερ και Σκάλι αναλαμβάνουν νέες ανεξιχνίαστες υποθέσεις με μεταφυσικό χαρακτήρα, ενώ σιγά σιγά έρχονται ξανά πιο κοντά. Παράλληλα φαίνονται τα αποτελέσματα που άφησε στη ζωή τους η απουσία του γιου τους, Ουίλιαμ, τον οποίο αναγκάστηκαν να δώσουν σε μυστική υιοθεσία για να τον σώσουν από τους συνωμότες που τον καταδίωκαν στα τελευταία επεισόδια της αρχικής σειράς το 2002. Στο φινάλε του 10ου κύκλου μια πανδημία ξεκινάει να πλήττει την Αμερική από έναν εξωγήινο ιό που εξαπολύει ο Καπνιστής (Cigarette Smoking Man), ο διαχρονικά μεγάλος ανταγωνιστής του Μόλντερ και της Σκάλι, όντας τελικά ακόμη ζωντανός, έχει βάλει σε εφαρμογή το τελευταίο του μεγάλο σχέδιο, την πληθυσμιακή μείωση του πλανήτη και την επανεκκίνηση της ζωής για τους "λίγους εκλεκτούς".
Στον 11ο κύκλο η ιστορία συνεχίζει κατευθείαν από το φινάλε του 10ου και αποκαλύπτεται ότι όσα συνέβησαν στο τελευταίο επεισόδιο του προηγούμενου κύκλου ήταν ένα προμήνυμα στο μυαλό της Σκάλι η οποία βρίσκεται λιπόθυμη στο γραφείο των X-Files και στη συνέχεια στο νοσοκομείο με συνεχόμενες κρίσεις τις οποίες προκαλούν τα οράματα της. Η Σκάλι πληροφορεί τον Μόλντερ για όσα είδε στα προμηνύματα και ότι ο Καπνιστής είναι ακόμη ζωντανός. Ο Μόλντερ ξεκινάει να βρει τον Καπνιστή, στη θέση του όμως συναντάει δύο άλλους συνωμότες, τον αγνώστων λοιπών στοιχείων Κύριο Y (Mr Y) και την παντοδύναμη Έρικα Πράις (Erika Price) πρώην συνεργάτες και νυν ανταγωνιστές του Καπνιστή που τον αναζητούν και οι ίδιοι για να τον σταματήσουν. Σύμφωνα με τα λεγόμενα τους συνεργάστηκαν με τον Καπνιστή στη συνωμοσία με την εξωγήινη φυλή που ήθελε να εποικίσει τον πλανήτη μας όμως στην πορεία τα σχέδια των εξωγήινων άλλαξαν και έχασαν το ενδιαφέρον τους για τη Γη, έναν πλανήτη που θεωρούν κατεστραμμένο και χωρίς μέλλον. Από τότε σταδιακά οι γήινοι συνωμότες άρχισαν ο καθένας να χρησιμοποιεί για τους δικούς του συμφεροντολογικούς λόγους την εξελιγμένη τεχνολογία που άφησαν πίσω τους οι εξωγήινοι με τον Καπνιστή να έχει τους πιο σατανικούς σκοπούς, έχοντας στα χέρια του τον εξωγήινο ιό που είδε η Σκάλι στα οράματα της. Οι δύο έτεροι συνωμότες έχουν κι αυτοί τα δικά τους σκοτεινά σχέδια καθώς καταστρώνουν μυστικά την εποίκιση άλλων πλανητών για τους δικούς τους "λίγους εκλεκτούς" όταν σε μερικά χρόνια από σήμερα η Γη θα εξαντλήσει όλους της τους πόρους και θα καταστεί μη κατοικήσιμη. Ο κύριος Y και η Έρικα ζητούν από τον Μόλντερ να βρει και να σκοτώσει τον Καπνιστή με αντάλλαγμα ένα εξασφαλισμένο μέλλον εκτός πλανήτη Γη. Στο φινάλε του επεισοδίου η Σκάλι συνειδητοποιεί ότι τα οράματα της είναι σταλμένα από τον γιο τους Ουίλιαμ ο οποίος βρίσκεται εκεί έξω και προσπαθεί να επικοινωνήσει μαζί τους χρησιμοποιώντας τις ιδιαίτερες δυνάμεις που του παρέχει το εν μέρη εξωγήινο DNA του ενώ ο Καπνιστής εμφανίζεται στον Σκίνερ και του ζητάει να του βρει τον γιο της Σκάλι με αντάλλαγμα ανοσία στην επερχόμενη πανδημία. Σε μια ακόμη σοκαριστική σεναριακή ανατροπή ο Καπνιστής αποκαλύπτει στον Σκίνερ ότι αυτός ευθύνεται για την ανεξήγητη εγκυμοσύνη της Σκάλι στο φινάλε του 7ου κύκλου καθώς την κατέστησε έγκυο μέσω εξωγήινης τεχνολογίας και ότι ο Ουίλιαμ είναι γιος του. Στη συνέχεια του 11ου κύκλου Μόλντερ και Σκάλι συνεχίζουν να ερευνούν αυτοτελείς υποθέσεις αλλά και να εξετάσουν τη φύση της σχέσης τους στο σήμερα και την εξέλιξη τους σε ένα κόσμο με αβέβαιο μέλλον. Όλα αυτά μέχρι τη στιγμή που θα έρθουν αντιμέτωποι με τον χαμένο γιο τους αλλά και με τον αιώνιο αντίπαλο τους, τον Καπνιστή.
Από πλευράς αποδοχής οι δύο νέοι κύκλοι είχαν αντιστρόφως ανάλογη πορεία. Ο 10ος έλαβε μεικτές κριτικές από τους τηλεκριτικούς αλλά υψηλά νούμερα τηλεθέασης που τον κατέταξαν ως τρίτη πιο επιτυχημένη σε τηλεθέαση σειρά μυθοπλασίας στα νεανικά κοινά για τη σεζόν 2015-16 στην αμερικάνικη τηλεόραση, ενώ ο 11ος συγκέντρωσε μικρότερα νούμερα τηλεθέασης αλλά έλαβε κυρίως θετικές κριτικές από το σύνολο των κριτικών που τον βρήκαν επίκαιρο και ξανά δημιουργικό.
Επιτυχία και επιδραστικότητα
Η επιτυχία των X-Files οφείλεται σε διάφορες αιτίες, όπως η χημεία μεταξύ των πρωταγωνιστών, το πρωτότυπο δίπολο σκεπτικιστής/πιστός, οι ενδιαφέροντες χαρακτήρες, η αναζήτηση επιστημονικής βάσης σε αλλόκοτες καταστάσεις, ο διαχωρισμός των επεισοδίων σε αυτοτελή και σε μυθολογικά (μέχρι τα μέσα της δεκαετίας του 1990 μόνο σε ελάχιστες άλλες τηλεοπτικές σειρές είχε επιχειρηθεί κάτι παρόμοιο), η πρωτοτυπία και η πολυπλοκότητα της μυθολογίας και του τρόπου που αναπτύσσεται καθώς εξελίσσεται η σειρά, η φωτογραφία και η σκοτεινή, μυστηριώδης ατμόσφαιρα, η θεματολογία αντικυβερνητικών θεωριών συνωμοσίας και τα διφορούμενα φινάλε. Επιπλέον, τα περισσότερα επεισόδια των πρώτων κύκλων είχαν μία ιδιαίτερη, ζοφερή και ομιχλώδη οπτική εμφάνιση που οφειλόταν τόσο στη διεύθυνση φωτογραφίας όσο και στο κλίμα του Βανκούβερ, όπου γίνονταν τα γυρίσματα κατά τους πρώτους πέντε κύκλους, προτού μετακινηθούν στο Λος Άντζελες κατ' απαίτηση του Ντουκόβνι.
Τα X-Files ήταν από τις πρώτες τηλεοπτικές σειρές που σχολιάστηκαν από τις διαδικτυακές κοινότητες οπαδών, που ονομάζονταν X-Philes, από την ελληνική λέξη "φίλος". Από τους πρώτους κύκλους ακόμα, τα forum και τα δωμάτια συζητήσεων στο Internet ήταν τόπος ανταλλαγής απόψεων, αναθεωρήσεων επεισοδίων αλλά και γραφής fan fiction. Από τον δεύτερο κύκλο η σειρά άρχισε να βραβεύεται και να γίνεται γνωστή στο διεθνές κοινό. Διασημότητες όπως ο Στίβεν Κινγκ και ο Ουίλιαμ Γκίμπσον έγραψαν το σενάριο ορισμένων αυτοτελών επεισοδίων του πέμπτου κύκλου. Τα σλόγκαν της σειράς ("The Truth Is Out There", "Trust No One", "I Want To Believe" κλπ.) έγιναν κομμάτι της ποπ κουλτούρας και αναγράφονταν σε αφίσες, μπλουζάκια και αναμνηστικά που σχετίζονταν με το σύμπαν της σειράς. Ακόμη, ο ρόλος της Ντέινα Σκάλι, ερμηνευμένος από την Τζίλιαν Άντερσον, προκάλεσε στα τέλη της δεκαετίας του 1990 το λεγόμενο "The Scully Effect", σύμφωνα με το οποίο 63% των γυναικών που επέλεγαν να ακολουθήσουν καριέρες στο επάγγελμα του γιατρού ή του αστυνομικού την περίοδο ακμής της σειράς, το έκαναν με πρότυπο τον δυναμικό και ανεξάρτητο χαρακτήρα της Σκάλι ως γιατρού και ειδικής πράκτορα του FBI.
μικρογραφία|δεξιά|Trust No One («Μην Εμπιστεύεσαι Κανέναν») Τα X-Files επηρεάστηκαν από προγενέστερες τηλεοπτικές σειρές (π.χ. το Twin Peaks του Ντέιβιντ Λιντς, που η ατμόσφαιρα του μοιάζει με αυτή των επεισοδίων των πρώτων κύκλων των X-Files) παλαιότερες σειρές φαντασίας όπως The Twilight Zone και ταινίες (All the President's Men (1976), Three Days of the Condor (1975), The Silence of the Lambs (1991) κλπ).
Τα X-Files επηρέασαν αρκετές δημοφιλείς σειρές που ακολούθησαν, όπως οι Alias, Lost, Fringe, Supernatural, Bones κ.ά., ενώ αρκετοί δημιουργοί πολυβραβευμένων μεταγενέστερων σειρών έκαναν τα πρώτα τους βήματα στον χώρο ως βασικοί σεναριογράφοι της σειράς με ενδεικτικότερα παραδείγματα τον Βινς Γκίλιγκαν (Breaking Bad) και τον Χάουαρντ Γκόρντον (24, Homeland ). Τα X-Files θεωρούνται σήμερα μια από τις σειρές που άνοιξαν τον δρόμο για τη χρυσή εποχή της τηλεόρασης του 21ου αιώνα.
Σύμφωνα με δηλώσεις του Κρις Κάρτερ, στόχος των συντελεστών ήταν να δημιουργούν σε κάθε επεισόδιο ένα κλίμα φόβου που θα αιχμαλώτιζε τους τηλεθεατές ερεθίζοντας τη φαντασία τους.
Εξωτερικοί σύνδεσμοι
Κατηγορία:Αμερικανικές τηλεοπτικές σειρές Κατηγορία:Τηλεοπτικές σειρές του Fox Κατηγορία:Τηλεοπτικές σειρές επιστημονικής φαντασίας Κατηγορία:Τηλεοπτικά προγράμματα που έγιναν βιντεοπαιχνίδια Κατηγορία:Νικητές Anthony Award Κατηγορία:Βραβευμένοι με Χρυσή Σφαίρα
Ηγησίας
Το όνομα Ηγησίας μπορεί να αναφέρεται σε κάποιον από τους παρακάτω:
Κατηγορία:Αποσαφηνίσεις ονομάτων
1076
Η τρέχουσα σελίδα αφορά το έτος 1076 κατά το Γρηγοριανό ημερολόγιο
Εξωτερικοί σύνδεσμοι
Κατηγορία:Έτη
Ευήμερος ο Μεσσήνιος
Βιογραφία
Με παραγγελία του Κασσάνδρου, ο Ευήμερος ταξίδεψε στη νήσο Παγχαία του Περσικού Κόλπου. Στο έργο του Ιερή Αναγραφή περιγράφει τη ζωή των κατοίκων του νησιού αυτού, ισχυριζόμενος ότι ήταν Κρητικοί που μεταφέρθηκαν εκεί με εντολή του ίδιου του Δία, και ζούσαν στην Παγχαία με καθεστώς κοινοκτημοσύνης. Την «αναγραφή» αυτή ο Ευήμερος αφήνει να εννοηθεί ότι τη διάβασε σε βωμό της Πανάρας, της πρωτεύουσας της Παγχαίας, και έγραφε ότι ο Ουρανός, ο Κρόνος και ο Ζεύς υπήρξαν βασιλιάδες της Παγχαίας και θεοποιήθηκαν μετά τον θάνατό τους.
Ξεκινώντας από αυτό, ο Ευήμερος διαμόρφωσε τη θεωρία που έγινε γνωστή ως Ευημερισμός, δηλαδή τη θεωρία ότι οι θεοί ήταν κάποτε άνθρωποι και στη συνέχεια θεοποιήθηκαν. Η θεωρία αυτή μεταφράστηκε από τον Κόιντο Έννιο (Quintus Ennius, 239 - περ. 169 π.Χ.) στα Λατινικά, προκάλεσε ωστόσο αντιδράσεις ιερέων και φιλοσόφων. Ο Ευήμερος δέχθηκε ιδιαίτερη κριτική, συγκεκριμένα ο Πλούταρχος στο έργο του Περί Ίσιδος και Οσίριδος τον αποκαλεί άθεο. Ο Διόδωρος Σικελιώτης (6.1) και ο Λακτάντιος διέσωσαν αποσπάσματα του έργου του.
Πηγές
Κατηγορία:Αρχαίοι Έλληνες φιλόσοφοι Κατηγορία:Κυρηναϊκοί φιλόσοφοι Κατηγορία:Αρχαίοι Μεσσήνιοι Κατηγορία:Αρχαίοι Έλληνες μυθογράφοι Κατηγορία:Ελληνιστική φιλοσοφία και θρησκεία
Ποδάρκης
Στην ελληνική μυθολογία με το όνομα Ποδάρκης (από τις λέξεις πους και αρκέω, δηλαδή ο «αρκετός», ο ικανός στα πόδια, ο ταχύπους) είναι γνωστός ο πρωτότοκος γιος του, περίφημου για την ικανότητά του ως δρομέα, Ιφίκλου. Μετά τον πρόωρο θάνατο του αδελφού του, του Πρωτεσιλάου, πριν καλά-καλά αρχίσει ο Τρωικός Πόλεμος, ο Ποδάρκης ανέλαβε την αρχηγία των πολεμιστών από τη Φυλάκη και την Πείρασο στον πόλεμο αυτό. Πάντως οι πολεμιστές αυτοί αγαπούσαν περισσότερο τον Πρωτεσίλαο. Ο Ποδάρκης αναφέρεται σε δύο διαφορετικές ραψωδίες της Ιλιάδας (ραψωδία Β, στίχος 704, και ραψωδία Ν, στίχοι 693 και 698).
Πηγές
Ποδαρκης
Σαντζάκι της Βούδας
Το Σαντζάκι της Βούδας ήταν διοικητική διαίρεση της Οθωμανικής Αυτοκρατορίας, διοικητικό του κέντρο ήταν η πόλη Βούδα ένα από τα δύο τμήματα της σημερινής Βουδαπέστης.
Δημιουργήθηκε το 1541 μετά την κατάκτηση από τους Οθωμανούς της Βούδας και διοιηκητικά ανήκε στο Βιλαέτι της Βούδας, το Σαντζάκι διατηρήθηκε έως το 1686 που καταλήφθηκε από τους Αψβούργους.
Η Βούδα καταλήφθηκε τον Μάιο του 1541 μετά από πολυήμερη πολιορκία από τους Οθωμανούς, παρά την αντίσταση και λόγω των πολιτικών ερίδων της Ουγγρικής αριστοκρατίας ή άμυνα της πόλης δεν άντεχε άλλο. Στις 29 Αυγούστου οι Ούγγροι υπερασπιστές της Βούδας παρέδωσαν την πόλη στους Οθωμανούς. Αμέσως μετά την κατάκτηση της πόλης δημιουργήθηκε το Σαντζάκι, ενώ ο Οθωμανικός στρατός συνέχισε την κατάκτηση του Ουγγρικού εδάφους.
Παραπομπές
Κατηγορία:Οθωμανική Ουγγαρία Κατηγορία:Σαντζάκια της Οθωμανικής Αυτοκρατορίας στην Ευρώπη Κατηγορία:Βουδαπέστη
Κωνσταντία (αγωνίστρια του 1821)
Η Κωνσταντία ήταν αγωνίστρια της επανάστασης του 1821 από τη Σαμοθράκη.
Για την Κωνσταντία μαθαίνουμε από τη μεγαλύτερη αδελφή της, αγνώστου ονόματος, που πιάστηκε αιχμάλωτη κατά την Καταστροφή της Σαμοθράκης το 1821. Έπειτα οδηγήθηκε σκλάβα στη Σμύρνη για καταλήξει στην Κύπρο όπου κάποια μέρα, τυχαία, ελευθερώθηκε από κάποιο ελληνικό πλοίο, την πήγε στις Σπέτσες κι εκεί αφηγήθηκε την ιστορία της.
Η οικογένεια της Κωνσταντίας είχε καταγωγή τη Θράκη και βρέθηκε στη Σαμοθράκη μετά την Οθωμανική κατάκτηση της Βυζαντινή Αυτοκρατορίας, πούλησαν ότι υπάρχοντα είχαν και αγόρασαν ζώα για να τα εκτρέφουν στο νησί όπου εγκαταστάθηκαν. Τα δύο κορίτσια έμειναν ορφανές σε μικρή ηλικία και τις μεγάλωσε κάποιος θείος τους. Η Κωνσταντία αρραβωνιάστηκε με κάποιον Θεόφιλο και είχαν κανονίσει τον γάμο τους. Ένας Οθωμανός, ο Μεχμέτ, που του άρεσε η Κωνσταντία αντέδρασε και προσπάθησε να την κάνει να τον παντρευτεί με τη βία.
Όταν έγινε η Οθωμανική απόβαση στο νησί η Κωνσταντία μαζί με τον Θεόφιλο και τον θείο της ταμπουρώθηκαν στο σπίτι της και αντέταξαν άμυνα σκοτώνοντας πολλούς Οθωμανούς. Οι Οθωμανοί τότε έφεραν έναν κανόνι, γκρέμισαν την πόρτα κι εισέβαλαν στο σπίτι, πρώτος σκοτώθηκε ο Θεόφιλος και ο Μεχμέτ εμποδίζει τους υπόλοιπους να σκοτώσουν την Κωνσταντία θέλοντας να την παντρευτεί. Η Κωνσταντία άρπαξε ένα μαχαίρι και σκοτώνει τον Μεχμέτ, μετά από αυτή την αφήγηση δεν υπάρχει τίποτα άλλο γνωστό για αυτήν, πιθανότατα σκοτώθηκε από τους υπόλοιπους Οθωμανούς.
Παραπομπές
Κατηγορία:Αγωνίστριες του 1821
Μπράιαν Ραμπέγιο
Ο Μπράιαν Μαρτίν Ραμπέγιο Μέγια (Bryan Martín Rabello Mella, γενν. στις 16 Μαΐου 1994) είναι Χιλιανός επαγγελματίας ποδοσφαιριστής, ο οποίος αγωνίζεται ως μεσοεπιθετικός για την Ουνιόν Εσπανιόλα.
Κόλο-Κόλο
Λόγω του τραυματισμού του κολομβιανού Μακνέλι Τόρες, ο προπονητής Ντιέγο Κάνια επέλεξε να ξεκινήσει στο βασικό σχήμα τον Ραμπέγιο κατά τη διάρκεια των τελευταίων αγώνων της ομάδας. Οι εντυπωσιακές επιδόσεις του προσέλκυσαν το ενδιαφέρον πολλών συλλόγων της Ευρώπης. Στις 5 Δεκεμβρίου 2010, στον τελευταίο αγώνα της Πριμέρα Ντιβιζιόν Χιλής 2010, ο Ραμπέγιο σημείωσε το πρώτο γκολ του για την ομάδα, στο 50ο λεπτό μία εντός έδρας νίκης με 4-2.
Σεβίλλη
Ο Ραμπέγιο υπέγραψε συμβόλαιο με τη Σεβίλλη, που επιβεβαιώθηκε από τον Μίτσελ και ξεκίνησε να παίζει στη δεύτερη ομάδα, τη Σεβίγια Ατλέτικο. Σκόραρε στο ντεμπούτο του με την πρώτη ομάδα, σε έναν αγώνα προετοιμασίας εναντίον της ΟΔ Ροτένια. Στις 3 Δεκεμβρίου 2012, έκανε το επίσημο ντεμπούτο του με την πρώτη ομάδα εναντίον της Ρεάλ Βαγιαδολίδ στην Πριμέρα Ντιβισιόν ως αλλαγή στο πρώτο ημίχρονο, αντικαθιστώντας τον Σισίνιο στο 27ο λεπτό.
Από τη Σεβίλλη δόθηκε με δανεισμό, κατά σειρά, στις: Ντεπορτίβο δε Λα Κορούνια, ΦΚ Λουκέρνη και ΚΝ Λεγανές.
Μετέπειτα σταδιοδρομία
Στις 20 Αυγούστου 2019, υπέγραψε στην ΚΝ Ουνιβερσιδάδ δε Κονθεπθιόν.
Στις 5 Φεβρουαρίου 2020, υπέγραψε συμβόλαιο 1,5 έτους με τον Ατρόμητο.
Διεθνής σταδιοδρομία
Ο Ραμπέγιο έχει αγωνιστεί στις «μικρές» Εθνικές Χιλής U17 και U20, καθώς και στην Εθνική Χιλής ανδρών. Συμμετείχε με τη Χιλή U17 σε ένα τουρνουά που διοργάνωσε η Ουνιβερσιτάδ Κατόλικα το 2011. Με τη Χιλή U20 έπαιξε ένα σημαντικό ρόλο στο Πρωτάθλημα Νέων Νότιας Αμερικής του 2013, παίζοντας σε οκτώ αγώνες και σκοράροντας ένα γκολ από ένα ελεύθερο λάκτισμα εναντίον του Περού, στην ισοπαλία με 1-1, το οποίο ήταν το γκολ που έκρινε την πρόκριση της Χιλής στο Παγκόσμιο Κύπελλο U20 του 2013.
Ο Ραμπέγιο έχει δύο συμμετοχές για την Εθνική Χιλής και οι δύο σε φιλικούς αγώνες. Το ντεμπούτο του ήρθε ως αλλαγή σε φιλικό εναντίον του Περού στις 21 Απριλίου 2012. Η δεύτερη συμμετοχή του ήρθε μετά τις εμφανίσεις του στο Πρωτάθλημα Νέων Νότιας Αμερικής του 2013, ξεκινώντας βασικός στον φιλικό αγώνα εναντίον της Αιγύπτου στις 8 Φεβρουαρίου 2013, όπου αντικαταστήθηκε στο ημίχρονο.
Εξωτερικοί σύνδεσμοι
Κατηγορία:Χιλιανοί ποδοσφαιριστές Κατηγορία:Μέσοι ποδοσφαιριστές Κατηγορία:Ποδοσφαιριστές Εθνικής Χιλής Κ17 Κατηγορία:Ποδοσφαιριστές Εθνικής Χιλής Κ20 Κατηγορία:Ποδοσφαιριστές Εθνικής Χιλής Κατηγορία:Ποδοσφαιριστές Κόλο-Κόλο Κατηγορία:Ποδοσφαιριστές Πριμέρα Ντιβιζιόν Χιλής Κατηγορία:Ποδοσφαιριστές Σεβίγια ΑΚ Κατηγορία:Ποδοσφαιριστές Σεγούντα Ντιβιζιόν Β Κατηγορία:Χιλιανοί ποδοσφαιριστές στο εξωτερικό Κατηγορία:Ξένοι ποδοσφαιριστές στην Ισπανία Κατηγορία:Ποδοσφαιριστές Σεβίλλη ΦΚ Κατηγορία:Ποδοσφαιριστές Πριμέρα Ντιβιζιόν Κατηγορία:Ποδοσφαιριστές Ντεπορτίβο Λα Κορούνια Κατηγορία:Ποδοσφαιριστές Σεγούντα Ντιβιζιόν Κατηγορία:Ποδοσφαιριστές ΦΚ Λουκέρνη Κατηγορία:Ποδοσφαιριστές Σούπερ Λιγκ Ελβετίας Κατηγορία:Ποδοσφαιριστές ΚΝ Λεγανές Κατηγορία:Ποδοσφαιριστές Κλουμπ Σάντος Λαγούνα Κατηγορία:Ποδοσφαιριστές Πριμέρα Ντιβισιόν Μεξικού Κατηγορία:Ποδοσφαιριστές Κλουμπ Ουνιβερσιδάδ Νασιονάλ Κατηγορία:Ποδοσφαιριστές Λόμπος ΜΟΑΠ Κατηγορία:Ποδοσφαιριστές ΚΝ Ουνιβερσιδάδ δε Κονθεπθιόν Κατηγορία:Ποδοσφαιριστές Ατρόμητου Αθηνών Κατηγορία:Ποδοσφαιριστές Σούπερ Λιγκ Ελλάδας Κατηγορία:Ξένοι ποδοσφαιριστές στην Ελλάδα Κατηγορία:Ξένοι ποδοσφαιριστές στην Ελβετία Κατηγορία:Ποδοσφαιριστές Ουνιον Εσπνιόλα
Δύση (αποσαφήνιση)
Ο όρος Δύση μπορεί να αναφέρεται σε ένα από τα ακόλουθα:
Ζάρακας
Η ονομασία Ζάρακας μπορεί να αναφέρεται:
1081
Η τρέχουσα σελίδα αφορά το έτος 1081 κατά το Γρηγοριανό ημερολόγιο
Εξωτερικοί σύνδεσμοι
Κατηγορία:Έτη
Καμπουλαζέ
Το Καμπουλαζέ (γαλλικά: Camboulazet, οξιτανικά: Cambolaset) είναι γαλλική κοινότητα στο νομό του Αβερόν, στη διοικητική περιοχή της Οξιτανίας.
Οι κάτοικοί του είναι γνωστοί ως Καμπουλαζετουά (γαλλικά: Camboulazetois).
Εξωτερικοί σύνδεσμοι
Κατηγορία:Κοινότητες του Αβερόν
Χονγκ Μγιανγκ-μπο
Εθνική ομάδα
Ο Χονγκ συμπεριλήφθηκε στην αποστολή της Νότιας Κορέας για το Παγκόσμιο Κύπελλο του 1990 μόλις τέσσερις μήνες μετά το ντεμπούτο του. Ήταν ο νεότερος παίκτης της ομάδας που συμμετείχε στη διοργάνωση και έπαιξε και στους τρεις αγώνες του ομίλου. Έλαβε τις καλύτερες κριτικές, αν και η ομάδα έχασε όλους τους αγώνες του ομίλου. Επιλέχθηκε επίσης ως μέλος της ομάδας Πανεπιστημιάδας της Νότιας Κορέας για την Θερινή Πανεπιστημιάδα του 1991. Σημείωσε ένα γκολ στον πρώτο αγώνα εναντίον της Αλγερίας και βοήθησε την ομάδα να προκριθεί στον τελικό σταθεροποιώντας την άμυνα. Αφού η κανονική διάρκεια του τελικού με την Ολλανδία έληξε με ισοπαλία χωρίς γκολ, ο Χονγκ κατάφερε να πετύχει πέναλτι της Νότιας Κορέας στη διαδικασία, όπου η ομάδα τελικά κέρδισε το χρυσό μετάλλιο.
Το ταλέντο του έγινε πιο αξιοσημείωτο κατά τη διάρκεια της φάσης ομίλων του Παγκόσμιου Κυπέλλου του 1994. Όταν στον αγώνα εναντίον της Ισπανίας η Νότια Κορέα είχε μόνο πέντε λεπτά για να την ισοφαρίσει με το σκορ στο 2-0, σημείωσε το πρώτο γκολ έξω από τη μεγάλη περιοχή και έδωσε την ασίστ για το δεύτερο γκολ από τον Σέο Γιουνγκ-ουόν, ώστε η Νότια Κορέα να πάρει μια αξέχαστη ισοπαλία εναντίον της Ισπανίας. Στον αγώνα που πραγματοποιήθηκε δύο εβδομάδες αργότερα, η Νότια Κορέα έχανε κατά τη διάρκεια του πρώτου ημιχρόνου με το σκορ 3-0 εναντίον της Γερμανίας, εκπροσωπούμενη από πολλούς επιδέξιους παίκτες, συμπεριλαμβανομένων δύο νικητών της Χρυσής Μπάλας, τους Λόταρ Ματέους και Ματίας Ζάμμερ. Ο Χονγκ σημείωσε το δεύτερο γκολ με σουτ από μεγάλη απόσταση, αλλά αυτό ήταν το τελευταίο γκολ του αγώνα.
Ο Χονγκ συμμετείχε στους Ασιατικούς Αγώνες του 1994 μετά το Παγκόσμιο Κύπελλο, αλλά τραυματίστηκε στο γόνατό του κατά τη διάρκεια του προημιτελικού αγώνα ενάντια στην Ιαπωνία. Η Νότια Κορέα έχασε από το Ουζμπεκιστάν στους ημιτελικούς, αφού ο Χονγκ είχει αποχωρήσει από τη διοργάνωση. Ο Χονγκ ήρθε σε σύγκρουση με τον προπονητή και δέχθηκε κριτική για το σχηματισμό κλίκας στην εθνική ομάδα. Στο Παγκόσμιο Κύπελλο του 1998 στη Γαλλία, η Νότια Κορέα αποκλείστηκε στον πρώτο γύρο με μία ισοπαλία και δύο ήττες. Δεν απέτρεψε την ήττα της ομάδας με 5-0 με αντίπαλο την Ολλανδία. Στο Ασιατικό Κύπελλο Εθνών 2000, η Νότια Κορέα απέτυχε να κερδίσει αγώνα τερματίζοντας το τουρνουά στην τρίτη θέση, αλλά ο Χονγκ επιλέχθηκε για την ομάδα All-Star.
Ο Χονγκ ήταν ο αρχηγός της Νότιας Κορέας στην ιστορική τέταρτη θέση στο Παγκόσμιο Κύπελλο του 2002. Σκόραρε το νικητήριο πέναλτι στη νίκη με 5-3 στη διαδικασία των πέναλτι εναντίον της Ισπανίας μετά την ισοπαλία στον αγώνα. Η Ομάδα Τεχνικής Μελέτης τον ψήφισε ως τον τρίτο καλύτερο παίκτη της διοργάνωσης οπότε έγινε ο πρώτος Ασιάτης παίκτης που ονομάστηκε στους τρεις πρώτους παίκτες στο Παγκόσμιο Κύπελλο. Ήταν ο ηγέτης της αμυντικής τριάδας της Νότιας Κορέας μαζί με τον Κιμ Τάε-γιουνγκ και τον Τσόι Τζιν-τσέουλ και τερμάτισε τη διεθνή του σταδιοδρομία μετά από φιλικό αγώνα του 2002 εναντίον των πρωταθλητών του Παγκοσμίου Κυπέλλου Βραζιλίας ως κορυφαίος όλων των εποχών σε συμμετοχές για την Εθνική Νότιας Κορέας με 136.
Προπονητική σταδιοδρομία
Στις 26 Σεπτεμβρίου 2005, μετά τη συνταξιοδότησή του ως ποδοσφαιριστής, ο Χονγκ επέστρεψε στην εθνική ομάδα ως βοηθός προπονητή. Βοηθώντας τον προπονητή Ντικ Αντφοκάατ, συμμετείχε στο Παγκόσμιο Κύπελλο του 2006 και συνεργάστηκε με τον επόμενο προπονητή, Πιμ Φερμπέεκ, στο Ασιατικό Κύπελλο Εθνών 2007.
Η Κορεατική Ποδοσφαιρική Ομοσπονδία ανακοίνωσε ότι τον είχε διορίσει ως προπονητή της Εθνικής U20, στις 19 Φεβρουαρίου 2009. Υπό την καθοδήγησή του, η ομάδα έφτασε στους προημιτελικούς του Παγκόσμιου Κυπέλλου U20 του 2009, αλλά αποκλείστηκε με ήττα 3-2 από την Γκάνα, την τελική πρωταθλήτρια.
Ο Χονγκ υπηρέτησε επίσης ως βοηθός προπονητή για την Εθνική U23 υπό τον Παρκ Σουνγκ-χουά. Τον Οκτώβριο του 2009, ανέλαβε τα καθήκοντα προπονητή στην Εθνική U23, όπου κατέλαβε την τρίτη θέση στους Ασιατικούς Αγώνες του 2010. Στις 10 Αυγούστου 2012, η Νότια Κορέα U23 κέρδισε την Ιαπωνία με 2-0 και πήρε το χάλκινο μετάλλιο στους Θερινούς Ολυμπιακούς Αγώνες 2012, όπου σημειώθηκε ρεκόρ με την απόκτηση του πρώτου μεταλλίου της Νότιας Κορέας στο ποδόσφαιρο σε Ολυμπιακούς Αγώνες, καθώς έγινε και η πρώτη ασιατική ομάδα σε 44 χρόνια που κέρδισε μετάλλιο σε αυτό το αγώνισμα.
Ο Χονγκ ορίστηκε ως βοηθός προπονητή του Γκους Χίντιγκ στην Ανζί Μαχατσκαλά τον Αύγουστο του 2012. Αφού ο Τσόι Κανγκ-χι, ο πρώην προπονητής της Νότιας Κορέας, ανέλαβε την ευθύνη για την κακή επίδοση της ομάδας στα προκριματικά του Παγκοσμίου Κυπέλλου 2014 και παραιτήθηκε από τη θέση του, ο Χονγκ ορίστηκε ως νέος προπονητής της ομάδας στις 24 Ιουνίου 2013, για να προετοιμάσει την ομάδα για το Παγκόσμιο Κύπελλο του 2014. Μετά από μια πορεία χωρίς νίκη στο Παγκόσμιο Κύπελλο, ο Χονγκ παραιτήθηκε από τη θέση του στις 10 Ιουλίου 2014.
Συλλογικά
Πηγή:
Διεθνή
Πηγή:
Ως παίκτης
Σανγκμού Φ.Κ.
Πόχανγκ Στίλουορκς
Κασίβα Ρεϊσόλ
Εθνική Πανεπιστημιάδας Νότιας Κορέας
Νότια Κορέα
Ατομικές
Ως προπονητής
Νότια Κορέα U23
Εξωτερικοί σύνδεσμοι
Κατηγορία:Νοτιοκορεάτες ποδοσφαιριστές Κατηγορία:Αμυντικοί ποδοσφαιριστές Κατηγορία:Ποδοσφαιριστές ολυμπιακής ομάδας Νότιας Κορέας Κατηγορία:Ποδοσφαιριστές Εθνικής Νότιας Κορέας Κατηγορία:Αθλητές στους Ασιατικούς Αγώνες 1990 Κατηγορία:Ποδοσφαιριστές Παγκοσμίου Κυπέλλου 1990 Κατηγορία:Ποδοσφαιριστές Παγκοσμίου Κυπέλλου 1994 Κατηγορία:Ποδοσφαιριστές Ασιατικού Κυπέλλου Εθνών 1996 Κατηγορία:Ποδοσφαιριστές Παγκοσμίου Κυπέλλου 1998 Κατηγορία:Ποδοσφαιριστές Ασιατικού Κυπέλλου Εθνών 2000 Κατηγορία:Ποδοσφαιριστές ΚΟΝΚΑΚΑΦ Γκολντ Καπ 2000 Κατηγορία:Ποδοσφαιριστές Κυπέλλου Συνομοσπονδιών FIFA 2001 Κατηγορία:Ποδοσφαιριστές Παγκοσμίου Κυπέλλου 2002 Κατηγορία:Προπονητές ποδοσφαίρου Παγκοσμίου Κυπέλλου 2014 Κατηγορία:FIFA Century Club Κατηγορία:FIFA 100 Κατηγορία:Ποδοσφαιριστές Πόχανγκ Στίλερς Κατηγορία:Ποδοσφαιριστές Κέι Λιγκ 1 Κατηγορία:Ποδοσφαιριστές Σόναν Μπερουμάρε Κατηγορία:Ποδοσφαιριστές Τζε 1 Λιγκ Κατηγορία:Νοτιοκορεάτες ποδοσφαιριστές στο εξωτερικό Κατηγορία:Ποδοσφαιριστές Κασίβα Ρεϊσόλ Κατηγορία:Ποδοσφαιριστές Λος Άντζελες Γκάλαξι Κατηγορία:Ποδοσφαιριστές Μέιτζορ Λιγκ Σόκερ Κατηγορία:Ξένοι ποδοσφαιριστές στις Ηνωμένες Πολιτείες Αμερικής Κατηγορία:Νοτιοκορεάτες προπονητές ποδοσφαίρου Κατηγορία:Προπονητές ποδοσφαίρου Εθνικής Νότιας Κορέας Κατηγορία:Προπονητές ποδοσφαίρου Χανγκτσόου Γκρίνταουν ΦΚ Κατηγορία:Σελίδες με πηγές CS1 στα Κορεατικά (ko)
Οϊέρ Ολαθάμπαλ
Ο Οϊέρ Ολαθάμπαλ Παρέδες (γεννημένος στις 14 Σεπτεμβρίου 1989), πιο γνωστός ως Οϊέρ, είναι Ισπανός ποδοσφαιριστής ο οποίος αγωνίζεται για λογαριασμό της Λεβάντε ως τερματοφύλακας.
Συλλογική Καριέρα
Γεννημένος στο Ιρούν, στη Γκιπούθκοα της Χώρας των Βάσκων, ο Οϊέρ κατέφθασε στα τμήματα υποδομής της ΦΚ Μπαρτσελόνα σε ηλικία 18 ετών, προερχόμενος από την τοπική Ρεάλ Ουνιόν. Πέρασε τα πρώτα του χρόνια στον σύλλογο ως στέλεχος των ρεζερβών αποτελώντας αναπληρωματικό ενός άλλου προϊόντος της Λα Μασία, του Ρουμπέν.
Στις 2 Ιανουαρίου 2008, ο Οϊέρ πραγματοποίησε το ντεμπούτο του με την πρώτη ομάδα του συλλόγου, σε μια εντός έδρας ισοπαλία με σκορ 2–2 απέναντι στην ΚΝ Αλκογιάνο για το Κύπελλο Ισπανίας εκείνης της σεζόν. Κάτι παραπάνω από έναν χρόνο αργότερα, στις 17 Μαΐου, αγωνίστηκε για πρώτη φορά στην Πριμέρα Ντιβιζιόν, καθώς η Barça είχε ήδη στεφθεί πρωταθλήτρια, σε μια εκτός έδρας ήττα με σκορ 1–2 από την Ρεάλ Μαγιόρκα.
Για την σεζόν 2009–10, μετά την αποχώρηση του Αλμπέρτ Γιορκέρα με προορισμό την γειτονική Χιρόνα ΦΚ, ο Οϊέρ προβιβάστηκε ως τρίτος τερματοφύλακας. Ωστόσο, εξακολούθησε να αγωνίζεται αρκετά συχνά με τη δεύτερη ομάδα του συλλόγου.
Εξωτερικοί Σύνδεσμοι
Κατηγορία:Ισπανοί ποδοσφαιριστές Κατηγορία:Βάσκοι ποδοσφαιριστές Κατηγορία:Τερματοφύλακες ποδοσφαιριστές Κατηγορία:Ποδοσφαιριστές Πριμέρα Ντιβιζιόν Κατηγορία:Ποδοσφαιριστές Μπαρτσελόνα Β Κατηγορία:Ποδοσφαιριστές Μπαρτσελόνα Κατηγορία:Ποδοσφαιριστές Εθνικής Ισπανίας Κ19 Κατηγορία:Ποδοσφαιριστές Λεβάντε ΟΝ Κατηγορία:Ποδοσφαιριστές Ρεάλ Σοσιεδάδ Κατηγορία:Ποδοσφαιριστές Γρανάδα ΚΦ
Ηγησίας ο Πεισιθάνατος
Ο Ηγησίας ήταν αρχαίος Έλληνας φιλόσοφος της Κυρηναϊκής Σχολής, που έζησε τον 3ο αιώνα π.Χ. Έδρασε στην Αλεξάνδρεια όπου παρωθούσε τους ακροατές των παραδόσεών του στην αυτοκτονία. Ο βασιλιάς της Αιγύπτου Πτολεμαίος Α΄ απαγόρευσε τα μαθήματα του Ηγησία, γι΄αυτό το λόγο.
Διδασκαλία
Δίδασκε ότι σκοπός της ζωής είναι να ζούμε χωρίς κόπους και λύπες (θεωρία του ηδονισμού). Επειδή όμως αυτό είναι ανέφικτο, το φρονιμότερο είναι, κατά τον Ηγησία, με τη θέλησή μας να διακόψουμε τη ζωή μας. Επίσης, επειδή τα πάθη του σώματος στα οποία δεν μένει αμέτοχη και η ψυχή, μαζί με τις συγκυρίες της τύχης συμβάλλουν στο να πλεονάζει η λύπη, αλλά και τα υλικά αγαθά δεν εξασφαλίζουν την ευτυχία αφού και οι πλούσιοι δυστυχούν όχι λιγότερο από τους φτωχούς και επειδή πλεονάζει ο πόνος για της ανεκπλήρωτες επιθυμίες.
Με το σύγγραμμά του «Αποκαρτερείν» ο Ηγησίας απέκτησε πολλούς οπαδούς, που τους απεκάλεσαν Ηγησιακούς, ενώ ο ίδιος επονομάσθηκε Πεισιθάνατος.
Πηγές
Ηγησιας Κατηγορία:Κυρηναϊκοί φιλόσοφοι
Ευθύμιος Καράκαλος
Ο Ευθύμιος Καράκαλος, (Δημητσάνα 1836 - Αθήνα 1934 ), ήταν Έλληνας δικαστικός συγγραφέας και πολιτικός.
Γεννήθηκε στη Δημητσάνα και καταγόταν από την ιστορική οικογένεια των Καράκαλων-Ταμπακόπουλου. Έζησε στην Πάτρα όπου ήταν πρωτοδίκης κι έπειτα εφέτης. Το 1894-1895 ταξίδεψε για δέκα μήνες στη Ρωσία με σκοπό την προώθηση της σταφίδας και αργότερα εξέδωσε βιβλίο για το ταξίδι αυτό. Για να κάνει το ταξίδι αυτό παραιτήθηκε από τη θέση του εφέτη κι επιστρέφωντας στην Πάτρα άσκησε τη δικηγορία. έπειτα διορίστηκε στην Κρήτη σύμβουλος δικαιοσύνης της ελληνικής αρμοστείας. Τα τελευταία χρόνια της ζωής του τα πέρασε στα κτήματα του στην Τρίπολη όπου έγινε κι ευεργέτης του εκεί νοσοκομείου "Ευαγγελισμός". Πέθανε και τάφηκε στην Αθήνα το 1934.
Κύπελλο Ελλάδος ποδοσφαίρου ανδρών 1961-62
Η 20ή διοργάνωση του κυπέλλου Ελλάδας 1961-62 ξεκίνησε κανονικά, αλλά ουδέποτε ολοκληρώθηκε, αν και έφτασε ως τον τελικό αγώνα, ο οποίος διακόπηκε στην παράταση ανάμεσα στον Ολυμπιακό και τον Παναθηναϊκό, με αποτέλεσμα καμία ομάδα να μην το κατακτήσει τη χρονιά εκείνη.
Ευθύμιος Καράκαλος
Παραπομπές
Κατηγορία:Βουλευτές Πατρών Κατηγορία:Έλληνες συγγραφείς
Κύπελλο Ελλάδος ποδοσφαίρου ανδρών 1961-62
Στην φάση των "32" προκρίθηκαν χωρίς αγώνες οι ομάδες που είχαν φτάσει ως τους "16" της προηγούμενης χρονιάς. Από τις ομάδες Α' εθνικής της χρονιάς εκείνης αναγκάστηκαν να μπουν στη διαδικασία των προκριματικών αγώνων 6 ομάδες, οι ΠΑΟΚ, Εθνικός, Α.Ο. Αιγάλεω, Νίκη Βόλου, Πανελευσινιακός και Φωστήρας, με τους 2 τελευταίους να μην καταφέρουν να προκριθούν στους "32" αφού αποκλείστηκαν από Εθνικό και Αιγάλεω αντίστοιχα.
Στη φάση των "32" οι ομάδες της Κεντρικής και Νότιας Ελλάδας συγκρούστηκαν μεταξύ τους όπως και αντίστοιχα οι ομάδες της Βόρειας Ελλάδας, πλην της περίπτωσης του ζευγαριού ανάμεσα στον Ατρόμητο Αθηνών και τον Ολυμπιακό Κοζάνης. Από τη φάση των "16" και μετά, η κλήρωση υπήρξε ελεύθερη. Σε 2 περιπτώσεις υπήρξε κλήρωση για την πρόκριση αφού και οι 2 αγώνες μετά από παράταση έληξαν ισόπαλοι, με "θύματα" τους ΠΑΟΚ και Ηρακλή. Από τα αξιοσημείωτα σκορ υπήρξε το επιβλητικό 9-0 με το οποίο ο Ολυμπιακός απέκλεισε τον αρκετά αδύναμο την εποχή εκείνη ΟΦΗ.
Στον τελικό έφτασαν μετά από 2 χρόνια οι δύο "αιώνιοι αντίπαλοι" και τη φορά αυτή ο τελικός ορίστηκε να διεξαχθεί στο γήπεδο της Νέας Φιλαδέλφειας. Υπήρξε ένας επεισοδιακός και πολύ σκληρός τελικός που σημαδεύτηκε από 3 αποβολές από το πρώτο κιόλας ημίχρονο, ο οποίος διήρκεσε 66 λεπτά λόγω των συνεχών διακοπών. Η ανάπαυλα κράτησε 30' αντί για 15', καθώς οι θεατές του αγώνα υποψιασμένοι ότι οι 2 ομάδες επεδίωκαν την ισοπαλία ώστε να παίξουν επαναληπτικό αγώνα (δεν είχε ακόμα καθιερωθεί η διαδικασία των πέναλτι) κάτι που σήμαινε επιπλέον έσοδα, πέταξαν πολλά αντικείμενα.
Το δεύτερο ημίχρονο κύλησε πιο ομαλά παρά τις αντιδράσεις των θεατών που επέμειναν να αποδοκιμάζουν τους ποδοσφαιριστές των 2 ομάδων, το αποτέλεσμα έμεινε αναλλοίωτο και οι 2 ομάδες οδηγήθηκαν στην παράταση. Με τη μεγάλη καθυστέρηση όμως από την έναρξη του αγώνα είχε πέσει ήδη το σκοτάδι (το γήπεδο δεν είχε ακόμη προβολείς), με αποτέλεσμα ο Ελβετός διαιτητής Μελέ να διακόψει τον αγώνα στο 7ο λεπτό της παράτασης.
Η ΕΠΟ υπό τον φόβο τυχόν αντιδράσεων δεν τόλμησε να ορίσει επαναληπτικό τελικό, ο οποίος θα γινόταν πριν από την έναρξη της επόμενης αγωνιστικής περιόδου, κι έτσι ενώ για το 1961-62 υπάρχει τελικός κυπέλλου, δεν υπάρχει κυπελλούχος ομάδα. Στο Κύπελλο Κυπελλούχων της επόμενης περιόδου πάντως δηλώθηκε ο Ολυμπιακός, καθώς ο Παναθηναϊκός ήταν ο πρωταθλητής της χρονιάς εκείνης.
Παραπομπές
Κατηγορία:Κύπελλο Ελλάδας (ποδόσφαιρο ανδρών) Κατηγορία:Εγχώρια ποδοσφαιρικά κύπελλα 1961-1962
Καθολικά χαρακτηριστικά της γλώσσας (Γλωσσολογία)
Με τον όρο καθολικό χαρακτηριστικό της γλώσσας εννοείται ένα μοτίβο που επαναλαμβάνεται συστηματικά στις φυσικές γλώσσες, και που δυνητικά ισχύει για όλες τις γλώσσες του κόσμου. Για παράδειγμα, όλες οι γλώσσες του κόσμου έχουν ουσιαστικά και ρήματα, ή εφόσον μία γλώσσα είναι ομιλούμενη, αποτελείται από σύμφωνα και φωνήεντα. Η έρευνα σε αυτόν τον κλάδο της γλωσσολογίας συγγενεύει στενά με την τυπολογία της γλώσσας και έχει ως σκοπό τις γενικεύσεις μεταξύ των γλωσσών, οι οποίες πιθανόν συνδέονται με την επίγνωση, την αντίληψη και άλλες ικανότητες του νου. Πρωτοπόρος του κλάδου ήταν ο Αμερικανός γλωσσολόγος Τζόζεφ Γκρινμπεργκ, ο οποίος αρχικά εξήγαγε ένα σύνολο σαράντα πέντε βασικών καθολικών χαρακτηριστικών, κυρίως από την σύνταξη, με την μελέτη περίπου τριάντα γλωσσών. .
Ορολογία
Οι γλωσσολόγοι διακρίνουν δύο ειδών καθολικά χαρακτηριστικά: τα απόλυτα (αντίθετο: τα στατιστικά, τα οποία συνήθως αποκαλούνται και γλωσσικές τάσεις) και τα συνεπαγωγικά (αντίθετο: μη συνεπαγωγικά). Τα απόλυτα καθολικά χαρακτηριστικά ισχύουν σε όλες τις γνωστές γλώσσες και είναι σχετικά πολύ λίγα σε αριθμό, ένα παράδειγμα είναι ότι όλες οι γλώσσες έχουν αντωνυμίες. Ένα συνεπαγωγικό καθολικό χαρακτηριστικό ισχύει μόνο σε γλώσσες οι οποίες έχουν ένα συγκεκριμένο χαρακτηριστικό το οποίο πάντα συνοδεύεται από κάποιο άλλο χαρακτηριστικό, για παράδειγμα εφόσον μία γλώσσα έχει τριαδικό γραμματικό αριθμό, όπως έχουν κάποιες Αυστρονησιακές γλώσσες, τότε επίσης έχει και δυικό γραμματικό αριθμό, ενώ τα μη συνεπαγωγικά καθολικά χαρακτηριστικά απλώς δηλώνουν την ύπαρξη ή μη ενός συγκεκριμένου χαρακτηριστικού.
Επίσης σε αντίθεση με τα απόλυτα καθολικά χαρακτηριστικά έρχονται οι τάσεις, καταστάσεις που μπορεί να μην είναι αληθείς για όλες τις γλώσσες, αλλά παρ'όλα αυτά είναι επίσης τόσο συχνές που δεν μπορούν να είναι αποτέλεσμα της τύχης. Οι τάσεις επίσης έχουν συνεπαγωγικές και μη συνεπαγωγικές μορφές. Ένα παράδειγμα μη συνεπαγωγικών τάσεων είναι πως η μεγάλη πλειοψηφία των γλωσσών έχουν ρινικά σύμφωνα. Παρόλα αυτά, οι περισσοτερες τάσεις, όπως και τα αντίστοιχα καθολικά χαρακτηριστικά, είναι συνεπαγωγικές. Για παράδειγμα, με συχνότητα συντριπτικά μεγαλύτερη από την πιθανότητα της τύχης, γλώσσες με διάταξη Υποκείμενο-Αντικείμενο-Ρήμα είναι μεταθετικές (δηλαδή σχηματίζουν μεταθετικές φράσεις, σε αντιδιαστολή με τις προθετικές φράσεις σε γλώσσες όπως η Αγγλική με διάταξη Υποκείμενο-Ρήμα-Αντικείμενο που η πρόθεση έρχεται πριν το συμπλήρωμα). Ακριβολογώντας, λοιπόν, μία τάση δεν είναι ακριβώς ένα καθολικό χαρακτηριστικό, αλλά εξαιρέσεις μπορούν να βρεθούν στις περισσότερες καταστάσεις που ονομάζονται καθολικές. Για παράδειγμα, η Λατινική είναι μία γλώσσα με διάταξη Υποκείμενο-Αντικείμενο-Ρήμα που συντάσσει προθετικές φράσεις. Συχνά αποκαλύπτεται ότι αυτές οι εξαιρούμενες γλώσσες υφίστανται μία αλλαγή από έναν τύπο γλώσσας σε έναν άλλον. Στην περίπτωση των Λατινικών, οι Λατινογενείς γλώσσες άλλαξαν τη διάταξη τους σε Υποκείμενο-Ρήμα-Αντικείμενο, που είναι μία πολύ πιο κοινή διάταξη μεταξύ των προθετικών γλωσσών.
Τα καθολικά χαρακτηριστικά μπορούν επίσης να είναι είτε διπλής κατευθύνσεως είτε μονής κατευθύνσεως. Στην περίπτωση της διπλής κατεύθυνσης καθολικών χαρακτηριστικών, δύο χαρακτηριστικά υποδηλώνουν το ένα την ύπαρξη του άλλου. Για παράδειγμα, οι μεταθετικές γλώσσες έχουν συνήθως διάταξη Υποκείμενο-Αντικείμενο-Ρήμα και αντίστροφα γλώσσες με διάταξη Υποκείμενο-Αντικείμενο-Ρήμα είναι συνήθως μεταθετικές. Η συνεπαγωγή αυτή λειτουργεί και από τις δύο κατευθύνσεις και επομένως τα καθολικά χαρακτηριστικά ονομάζονται διπλής κατεύθυνσης. Σε αντίθεση, σε ένα μονής κατεύθυνσης καθολικό χαρακτηριστικό η συνεπαγωγή λειτουργεί μόνο προς μία κατεύθυνση. Γλώσσες που τοποθετούν τις αναφορικές προτάσεις πριν από το ουσιαστικό που τροποποιούν έχουν συνήθως διάταξη Υποκείμενο-Αντικείμενο-Ρήμα, οπότε σε αυτήν την περίπτωση οι αντωνυμικές αναφορικές προτάσεις συνεπάγονται και τη συγκεκριμένη διάταξη. Από την άλλη, όμως, η γλώσσες του κόσμου με διάταξη Υποκείμενο-Αντικείμενο-Ρήμα δείχνουν μικρή προτίμηση στις αντωνυμικές αναφορικές προτάσεις, και, επομένως, τέτοιου είδους γλώσσες δεν συνεπάγονται αναγκαστικά τη συγκεκριμένη διάταξη των αναφορικών προτάσεων. Αφού η συνεπαγωγή λειτουργεί μόνο προς μία κατεύθυνση, τα προαναφερθέντα καθολικά χαρακτηριστικά αποκαλούνται μονής κατευθύνσεως.
Τα καθολικά χαρακτηριστικά του πεδίου της σύνταξης μερικές φορές αντιμετωπίζονται ως αποδείξεις για την θεωρία της Καθολικής Γραμματικής (αν και τα γνωσιολογικά επιχειρήματα είναι πιο κοινά). Άλλες εξηγήσεις σχετικά με τα καθολικά χαρακτηριστικά έχουν επίσης προταθεί, όπως για παράδειγμα ότι τα καθολικά χαρακτηριστικά τείνουν να είναι ιδιότητες της γλώσσας που υποβοηθούν την επικοινωνία. Έχει ειπωθεί, πως εάν μία γλώσσα έχει έλλειψη κάποιου καθολικού χαρακτηριστικού, τότε σύντομα θα εξελιχθεί έτσι ώστε να αποκτήσει την εν λόγω ιδιότητα.
Ο γλωσσολόγος Μάικλ Χάλιντεϊ ισχυρίζεται πως πρέπει να γίνει μία διάκριση ανάμεσα σε περιγραφικές και θεωρητικές κατηγορίες προκειμένου να επιλυθεί το πρόβλημα της ύπαρξης των καθολικών χαρακτηριστικών στη γλώσσα, την οποία διάκριση ασπάζεται απο τους γλωσσολόγους Τζον Ρούπερτ Φερθ και Λούις Γιέλμσλεβ. Ισχυρίζεται πως "οι θεωρητικές κατηγορίες και οι μεταξύ τους σχέσεις δύνανται να ερμηνεύσουν ένα αφηρημένο μοντέλο για τη γλώσσα" και πως "αλληλοσυνδέονται και ορίζουν η μία την άλλη". Οι περιγραφικές κατηγορίες από την άλλη είναι αυτές που έχουν συσταθεί για να περιγράψουν συγκεκριμένες γλώσσες. Υποστηρίζει πως "όταν οι άνθρωποι μιλούν για τα καθολικά χαρακτηριστικά συνήθως εννοούν τις περιγραφικές κατηγορίες χαρακτηριστικών που συχνά θεωρούνται ότι υπάρχουν σε όλες τις γλώσσες. Το πρόβλημα είναι ότι δεν υπάρχει ένας μηχανισμός που να αποφασίζει πόσο πρέπει να μοιάζουν οι περιγραφικές κατηγορίες διαφορετικών γλωσσών μεταξύ τους πριν αποφασίσουμε ότι μιλάμε για το ιδιο πράγμα".
Σύμφωνα με το πρότυπο της γενετικής μετασχηματιστικής γραμματικής του Τσόμσκυ, τα γλωσσικά καθολικά χαρακτηριστικά είναι οι αναγκαίες ιδιότητες και οι γενικές αρχές που διέπουν την ανθρώπινη γλώσσα, ενυπάρχουν δε από κοινού σε όλους τις γλώσσες. Αποτελούν α) μέρος της νοητικής συγκρότησης του ανθρώπου αντανακλώντας τη γλωσσική του ικανότητα β) το κλειδί για την κατανόηση του μηχανισμού της γλωσσικής κατάκτησης. Τα γλωσσικά καθολικά χαρακτηριστικά είναι έμφυτα στοιχεία στον άνθρωπο, βιολογικά προκαθορισμένα, και συνιστούν την "καθολική γραμματική".
Παραπομπές
Κατηγορία:Γλωσσολογία
Κτήριο διοίκησης της Εθνικής Τράπεζας της Ελλάδας
Το κτήριο διοίκησης της Εθνικής Τράπεζας της Ελλάδας, αποτελεί έργο των αρχιτεκτόνων Ρένας Σακελλαρίδου και Μόρφως Παπανικολάου, με συνεργάτιδά τη Μαρία Πολλάνη και σύμβουλο αρχιτέκτονα τον Mario Botta. Θεωρείται ένα από τα πιο φιλόδοξα κτήρια κύρους που χτίστηκαν στην Ελληνική πρωτεύουσα στις αρχές του 21ου αιώνα μετά από τον αρχιτεκτονικό διαγωνισμό που προκηρύχθηκε το 1997 από την Διεύθυνση Τεχνικών Υπηρεσιών της Ε.Τ.Ε., με εντολή της Διοίκησης της Εθνικής Τράπεζας. Στεγάζει σημαντικές δραστηριότητες της Διοίκησης της Τράπεζας, αφού η αίθουσα των γενικών συνελεύσεων της Εθνικής αποτελεί τον πυρήνα του κτηριολογικού προγράμματος. Βρίσκεται επί των οδών Αιόλου και Σοφοκλέους, ολοκληρώνοντας τη γωνιά ενός σημαντικού οικοδομικού τετραγώνου του ιστορικού κέντρου της Αθήνας. Γειτνιάζει με κτήρια πολιτιστικής κληρονομιάς που έχουν χαρακτηριστεί διατηρητέα και διαθέτουν σημαντικό ρόλο στην οικονομική ζωή της χώρας, όπως το κεντρικό κτήριο της Εθνικής Τράπεζας, το Χρηματιστήριο Αθηνών και το νεοκλασικό κτήριο Μέγαρο Μελά.